CELEX: 32011D1203(01)
Language: mt
Date: 2011-12-02 00:00:00
Title: Deċiżjoni ta’ Implimentazzjoni tal-Kummissjoni tat- 2 ta' Diċembru 2011 li temenda d-Deċiżjoni tal-Kummissjoni 2011/C 69/01 dwar l-adozzjoni ta' deċiżjoni ta' finanzjament għall-2011 fil-qafas tat-tieni programm ta' azzjoni Komunitarja fil-qasam tas-saħħa (2008-2013) u dwar l-għażla, l-għoti u kriterji oħra għal kontribuzzjonijiet finanzjarji għall-azzjonijiet ta' dan il-programm

3.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 353/8
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-2 ta' Diċembru 2011
   li temenda d-Deċiżjoni tal-Kummissjoni 2011/C 69/01 dwar l-adozzjoni ta' deċiżjoni ta' finanzjament għall-2011 fil-qafas tat-tieni programm ta' azzjoni Komunitarja fil-qasam tas-saħħa (2008-2013) u dwar l-għażla, l-għoti u kriterji oħra għal kontribuzzjonijiet finanzjarji għall-azzjonijiet ta' dan il-programm
   2011/C 353/08
   IL-KUMMISSJONI EWROPEA,
   Wara li kkunsidrat it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni Nru 1350/2007/KE tal-Parlament Ewropew u tal-Kunsill tat-23 ta’ Ottubru 2007 li tistabbilixxi t-tieni programm ta’ azzjoni Komunitarja fil-qasam tas-saħħa (2008-2013) (1), u b’mod partikolari l-Artikolu 8(1), tagħha,
   Wara li kkunsidrat ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2) (minn hawn ’il quddiem imsejjaħ ir-“Regolament Finanzjarju”), u b’mod partikolari l-Artikolu 75 tiegħu,
   Wara li kkunsidrat ir-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjarju li jgħodd għall-baġit ġenerali tal-Komunitajiet Ewropej (3) (minn hawn 'il quddiem imsejħin ir-“Regoli ta' Implimentazzjoni”), u b’mod partikolari l-Artikolu 90 tiegħu,
   Wara li kkunsidrat id-Deċiżjoni tal-Kummissjoni 2004/858/KE tal-15 ta' Diċembru 2004 li twaqqaf aġenzija eżekuttiva, bl-isem Aġenzija Eżekuttiva għall-Programm dwar is-Saħħa Pubblika għat-tmexxija tal-azzjoni Komunitarja fil-qasam tas-saħħa pubblika – b'applikazzjoni tar-Regolament (KE) Nru 58/2003 (4), u b'mod partikolari l-Artikolu 6 tagħha,
   Billi:
   
               (1)
            
            
               Id-Deċiżjoni tal-Kummissjoni 2011/C 69/01 (5) ġiet adottata fit-22 ta' Frar 2011.
            
         
               (2)
            
            
               Għadd ta' sejħiet għall-offerti li kienu ppjanati inizjalment ġġeneraw tfaddil jew ma kinux ta' suċċess u mhux se jiġu implimentati fl-2011. Għaldaqstant huwa meħtieġ li tinbidel id-distribuzzjoni tal-baġit fost il-mekkaniżmi differenti ta' finanzjament indikati fil-punt 2 tal-Anness I mad-Deċiżjoni 2011/C 69/01 biex ikun hemm lok għall-finanzjament ta' għadd ikbar ta' għotjiet għall-proġetti.
            
         
               (3)
            
            
               Il-varjazzjonijiet fil-baġit li inizjalment ġew allokati għall-azzjonijiet speċifiċi huma aktar mill-20 % indikati fl-Artikolu 5 tad-Deċiżjoni 2011/C 69/01 u għalhekk jikkostitwixxu bidla sostanzjali tad-deċiżjoni ta' finanzjament diġà adottata u sussegwentament hemm bżonn li din tiġi emendata. Il-flessibbiltà finanzjarja ta' 20 % għandha tapplika għall-mekkaniżmi differenti ta' finanzjament.
            
         
               (4)
            
            
               Din id-Deċiżjoni hija wkoll deċiżjoni ta' finanzjament għall-konferenza tal-Presidenza li se tinżamm fl-ewwel sitt xhur tal-2012 taħt il-Presidenza Daniża msemmija fl-Anness I punt 2.4.1 tad-Deċiżjoni 2011/C 69/01.
            
         
               (5)
            
            
               Għaldaqstant, id-Deċiżjoni 2011/C 69/01 għandha tiġi emendata skont dan.
            
         
               (6)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat imsemmi fl-Artikolu 10 tad-Deċiżjoni dwar il-Programm,
            
         IDDEĊIDIET KIF ĠEJ:
   Artikolu uniku
   Id-Deċiżjoni 2011/C 69/01 hija emendata kif ġej:
   
               (1)
            
            
               L-ewwel paragrafu tal-Artikolu 5 huwa sostitwit b’dan li ġej:
               Il-bidliet kumulattivi tal-allokazzjonijiet fil-mekkaniżmi finanzjarji speċifiċi inklużi fl-Anness I li mhumiex aktar minn 20 % tal-kontribuzzjoni massima awtorizzata b'din id-Deċiżjoni għal kull linja baġitarja mhumiex ikkunsidrati bħala sostanzjali sakemm ma jaffettwawx b'mod sinifikanti n-natura u l-għan tal-pjan ta' ħidma. Dan jista’ jinkludi ż-żieda tal-kontribuzzjoni massima awtorizzata b’din id-Deċiżjoni sa 20 %.
            
         
               (2)
            
            
               L-Anness I mad-Deċiżjoni 2011/C 69/01 huwa emendat kif ġej:
               
                           (a)
                        
                        
                           Fil-punt 1.2. Riżorsi, ir-raba' paragrafu huwa sostitwit b'dan li ġej:
                           L-ammonti mogħtija fil-kapitoli li ġejjin huma indikattivi. Skont l-Artikolu 90(4) tar-Regoli ta' Implimentazzjoni, il-varjazzjonijiet mhux sostanzjali huma possibbli għall-ammont allokat għal kull mekkaniżmu ta' finanzjament.
                        
                     
                           (b)
                        
                        
                           Fil-punt 2.1. Għotjiet għall-proġetti, l-ewwel sentenza tal-ewwel paragrafu hija sostitwita b'dan li ġej:
                           L-istima tal-ammont indikattiv totali għall-għotjiet għall-proġetti hija ta' EUR 7 050 000.
                        
                     
                           (c)
                        
                        
                           Fil-punt 2.4.1. Konferenzi tal-Presidenza – Monopolju de jure, il-ħames paragrafu huwa sostitwit b'dan li ġej:
                           
                           Il-konferenzi tal-Presidenza li għandhom jiġu ffinanzjati taħt dan il-pjan ta' ħidma huma: “European Brain Policy Forum; Ageing, Stroke and Alzheimer — finding innovative solutions” li għandha tinżamm f'Novembru 2011 taħt il-Presidenza Pollakka, u “EU High Level eHealth Conference” li għandha tinżamm f'Mejju 2012 taħt il-Presidenza Daniża.
                        
                     
                           (d)
                        
                        
                           Fil-punt 2.6. Akkwist, l-ewwel paragrafu huwa sostitwit b’dan li ġej:
                           L-istima tal-ammont indikattiv totali għall-akkwist hija ta' EUR 15 353 028.
                        
                     
                           (e)
                        
                        
                           Fil-punt 3.2.1.1. It-tnaqqis tal-inugwaljanzi fil-qasam tas-saħħa: Preparazzjoni għall-pjanijiet ta' azzjoni u proġetti ffinanzjati mill-fondi strutturali, l-espressjoni “Għotja għall-proġett” wara t-tielet paragrafu hija sostitwita b' “Għotjiet għall-proġetti”.
                        
                     
         
      Magħmul fi Brussell, it-2 ta’ Diċembru 2011.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 301, 20.11.2007, p. 3.
   
      (2)  ĠU L 248, 16.9.2002, p. 1.
   
      (3)  ĠU L 357, 31.12.2002, p. 1.
   
      (4)  ĠU L 369, 16.12.2004, p. 73.
   
      (5)  http://ec.europa.eu/health/programme/docs/wp2011_en.pdf